Source: https://fovarositorvenyszek.birosag.hu/20150213/8-mi-kozvetito-feladata-es-mit-nem-tehet-kozvetito
Timestamp: 2019-10-22 08:38:07
Document Index: 3884029

Matched Legal Cases: ['Bíróság ', 'Bíróság ', 'Bíróság\n', 'Bíróság\n', 'Bíróság\n', 'Bíróság\n']

8. Mi a közvetítő feladata és mit nem tehet a közvetítő? | Fővárosi Törvényszék
Markó u. 27.
+36 1 354 6000
Ügyfélcentrum
Belépés az Ügyfélcentrumba
A Fővárosi Törvényszéki Közigazgatási és Munkaügyi Regionális Kollégium másodfokú közigazgatási ügyszak
Fővárosi Közigazgatási és Munkaügyi Bíróság közigazgatási ügyszak
A Fővárosi Törvényszéki Közigazgatási és Munkaügyi Regionális Kollégium másodfokú munkaügyi ügyszak
Fővárosi Közigazgatási és Munkaügyi Bíróság Munkaügyi ügyszak
Fővárosi Törvényszék Gazdasági Kollégiuma
Budapesti II. és III. Kerületi Bíróság
Budapesti IV. és XV. Kerületi Bíróság
Budapesti XVIII. és XIX. Kerületi Bíróság
Budapesti XX., XXI. és XXIII. Kerületi Bíróság
Ügyvédnap
Devizahiteles nemperes űrlapok, kitöltési útmutatók
Európai területi társulások
Közigazgatási Álláshirdetés
Új Közigazgatási Perrendtartás
Tájékoztató anyagok tanúk részére
Bírósági Közvetítők (Fővárosi Törvényszék)
Bírósági közvetítők (Országos)
Közvetítői eljárás
Pénzügyi szolgáltatási tevékenységet folytató szervezetek listája
A Fővárosi Törvényszék Esélyegyenlőségi Terve
Szabálysértési tájékoztató
Lefoglalt Bűnjellel Kapcsolatos Ügyvitel
Elektronikus Kapcsolattartás a Fővárosi Törvényszék Elnöki Kezelőirodájával
Fővárosi Törvényszék/
8. Mi a közvetítő feladata és mit nem tehet a közvetítő?
Megjelenés ideje: 2015. február 13., 09:19
A közvetítői tevékenységről szóló 2002. évi LV. törvény 3. §-a szerint a közvetítőnek az a legfontosabb feladata, hogy a közvetítés során pártatlanul, lelkiismeretesen és legjobb tudása szerint működjön közre a felek közötti vitát lezáró megállapodás létrehozásában.
A közvetítő e feladatát akkor tudja a legjobban teljesíteni, ha a felek együttműködésével először azokat a témaköröket határozza meg, melyek megvitatása feltétlenül szükséges a vita rendezéséhez, majd a felek párbeszédét úgy irányítja a végső megoldást jelentő teljes körű megállapodás megkötése felé, hogy a felek kommunikációjának elmélyülésével párhuzamosan, a felek maguk találják meg a köztük húzódó konfliktus lezárásához vezető részmegoldásokat.
A közvetítői eljárás közvetlen, oldott légkörű, de ebben a légkörben is tartózkodni kell a személyeskedő, tiszteletlen és sértő kifejezések használatától. A közvetítőnek e kommunikációt veszélyeztető megnyilvánulásokat kezelnie kell, és kötelessége a helyzethez illő módon megkísérelni az ilyen megnyilvánulások megakadályozását.
A közvetítés során a közvetítő csak irányítja a felek kommunikációját, a vita rendezésére megoldást nem javasolhat. Ennek oka az, hogy ha a közvetítő tesz javaslatot a vita rendezésére, akkor – mivel a közvetítői eljárás légkörében a felek hajlamosak a valósnál pozitívabban értékelni viszonyukat, továbbá a közvetítő iránt érzett bizalom miatt olyan javasolt kompromisszumokat is megköthetnek, melyek a mindennapi életükben már terhesek lennének, - a közvetítő javaslatai alapján megkötött megállapodás a mindennapok valóságában nem biztos, hogy teljesedésbe fog menni.
A közvetítő nem minősítheti a felek álláspontját és megoldási javaslatait. Ez természetesen nem jelenti azt, hogy a beszélgetés során nem hangozhatnak el értékítéletek, de a vitában pártatlan közvetítő megnyilvánulásaival sem a feleket, sem sajátjukként megélt javaslataikat nem értékelheti egyik fél javára vagy hátrányára, legfeljebb közös céljuk érdekében. Ha azonban a megállapodás felé haladva a közvetítő úgy érzi, hogy valamelyik fél kommunikációja, ötletei, stb. nem a vita rendezését, hanem inkább az eljárás elhúzódását vagy a vita fenntartását eredményezhetik, akkor e megnyilvánulásokat legjobb tudása szerint át kell fordítania a vita rendezését célzó megnyilvánulásokká.
A közvetítés során a közvetítő gyakran fogalmazza át vagy foglalja össze a felek egymáshoz intézett gondolatait annak érdekében, hogy egy-egy félreértett gondolat vagy megnyilvánulás ne okozzon feszültséget a másik félben, ne eredményezze a vita elmélyülését vagy az eljárás indokolatlan elhúzódását. E technika alkalmazása – bár felesleges ismétlésnek tűnhet – nagyon sokszor ébreszti rá a feleket arra a tényre, hogy eddig nem egymással, hanem egymás mellett kommunikáltak, ténylegesen nem értették egymás gondolatait. E felfedezés hasznos lehet a megoldáshoz vezető úton.
‹ 7. Van szükség (jogi) képviselőre a közvetítői eljárásban, mikor kell személyesen eljárni? fel 9. Mit tehetnek és mit ne tegyenek a felek a közvetítői eljárásban? ›
© 2019 Fővárosi Törvényszék